**ΠΡΟΚΑΤΑΡΚΤΙΚΗ ΜΕΛΕΤΗ ΓΙΑ ΤΗ ΣΥΜΒΟΛΗ ΤΩΝ ΕΠΕΝΔΥΣΕΩΝ ΣΕ ΑΝΑΝΕΩΣΙΜΕΣ ΠΗΓΕΣ ΕΝΕΡΓΕΙΑΣ ΣΤΗΝ ΑΝΑΠΤΥΞΗ ΜΕ ΒΑΣΗ ΤΟ ΕΘΝΙΚΟ ΣΧΕΔΙΟ ΓΙΑ ΤΗΝ ΕΝΕΡΓΕΙΑ ΚΑΙ ΤΟ ΚΛΙΜΑ ΤΗΣ ΕΛΛΑΔΑΣ**

**Δ. Σταμόπουλος1,\*, Π. Δήμας1, Ι. Σέμπος2, Α. Τσακανίκας1**

1 Εργαστήριο Βιομηχανικής και Ενεργειακής Οικονομίας, Σχολή Χημικών Μηχανικών, Εθνικό Μετσόβιο Πολυτεχνείο

2 Σχολή Χημικών Μηχανικών, Εθνικό Μετσόβιο Πολυτεχνείο

*\** [*dstamopoulos@mail.ntua.gr*](mailto:dstamopoulos@mail.ntua.gr)

**ΠΕΡΙΛΗΨΗ**

Καθώς όλο και περισσότερες οικονομίες απομακρύνονται από τη χρήση ορυκτών καυσίμων για την παραγωγή ηλεκτρικής ενέργειας και κατευθύνονται προς πιο «πράσινες» εναλλακτικές, πολλές κοινωνικοοικονομικές επιπτώσεις αυτής της μετάβασης εξακολουθούν να παραμένουν σχετικά ανεξερεύνητες. Η παρούσα εργασία επιχειρεί να αξιολογήσει τον οικονομικό αντίκτυπο των επενδύσεων σε ανανεώσιμες πηγές ενέργειας (ΑΠΕ) στην Ελλάδα όπως αυτές διαμορφώνονται στο «Εθνικό Σχέδιο για την Ενέργεια και το Κλίμα της Ελλάδας» (ΕΣΕΚ) [1] καθώς και εάν οι ευρύτερες επιπτώσεις αυτής της μετάβασης μπορούν να αντισταθμίσουν τις αρνητικές επιπτώσεις που θα προκύψουν από τη προγραμματισμένη σταδιακή κατάργηση των λιγνιτικών μονάδων έως το 2028. Η μεθοδολογική προσέγγιση βασίζεται στις βασικές αρχές της ανάλυσης εισροών-εκροών [2] και στη δημιουργία σύνθετων κλάδων οικονομικής δραστηριότητας στο ευρύτερο οικοσύστημα των ΑΠΕ [3] και αποσκοπεί στην εκτίμηση των πολλαπλασιαστικών επιπτώσεων μιας σειράς επενδύσεων σε διαφορετικές τεχνολογίες ΑΠΕ. Οι πηγές δεδομένων αποτελούνται από τους πιο πρόσφατους εθνικούς πίνακες εισροών-εκροών (ΕΛΣΤΑΤ) καθώς και από επιπλέον στοιχεία από το Μητρώο Ελληνικών Επιχειρήσεων (ΕΛΣΤΑΤ). Οι διαρθρωτικές επιπτώσεις υπολογίζονται για μια σειρά βασικών οικονομικών μεγεθών, συμπεριλαμβανομένων του ΑΕΠ, της απασχόλησης, των μισθών, του κρατικού εισοδήματος (μέσω φόρων) και του ακαθάριστου σχηματισμού κεφαλαίου. Τα αποτελέσματα δείχνουν πως παρότι η παραγωγή ηλεκτρικής ενέργειας με βάση τον λιγνίτη εξακολουθεί να συμβάλει σημαντικά στην ελληνική οικονομία, η επένδυση σε ΑΠΕ αποτελεί σημαντική ευκαιρία για τη δημιουργία προστιθέμενης αξίας και θέσεων εργασίας [4].

**ΛΕΞΕΙΣ ΚΛΕΙΔΙΑ:** ανάλυση εισροών-εκροών, ανανεώσιμες πηγές ενέργειας, απολιγνιτοποίηση, οικονομικοί πολλαπλασιαστές, ενεργειακή πολιτική

**ΑΝΑΦΟΡΕΣ**

[1] Hellenic Republic, Ministry of the Environment and Energy, MEEN, The National Energy and Climate Plan (NECP), 2019, Available [online](https://ec.europa.eu/info/energy-climate-change-environment/implementation-eu-countries/energy-and-climate-governance-and-reporting/national-energy-and-climate-plans_en)

[2] Leontief W. Input–output economics. 2nd ed. New York: Oxford University Press, 1986.

[3] Garrett-Peltier, H. Green versus Brown: Comparing the Employment Impacts of Energy Efficiency, Renewable Energy, and Fossil Fuels Using an Input-Output Model. *Econ. Model*. 2017, *61*, 439–447. <https://doi.org/10.1016/J.ECONMOD.2016.11.012>.

[4] Stamopoulos, D.; Dimas, P.; Sebos, I.; Tsakanikas, A. Does Investing in Renewable Energy Sources Contribute to Growth? A Preliminary Study on Greece’s National Energy and Climate Plan. *Energies* 2021, *14*, 8537. <https://doi.org/10.3390/en14248537>